อยากสอบถามค่ะ คือเมื่อวันที่ 13 ก.ค 62 มีอะไรกับแฟนแต่ถุงยากแตกเลยกินยาคุมฉุกเฉิน และช่วงระหว่างกินยาคุมเม็ดที่ 1 กับ 2 ก็มีอะไรกับแฟนค่ะ และกินยาเม็ดที่ 2 ตรงตามเวลา และหลังจากนั้นประจำเดือนมาปกติวันที่ 21-25 ก.ค 62 แต่วันที่ประจำเดือนมาวันแรกมีอาการหน้ามืด เป็นลมค่ะ และเมื่อวันที่ 4 ส.ค 62 มีอะไรกับแฟนป้องกันโดยการใส่ถุงยางค่ะ แต่พอหลังจากกับแฟนวันรุ่งขึ้นมีอาการไข้ จึงกินพาราอาการดีขึ้นแต่มึนหัวเวียนหัวเป็นลมค่ะ จากวันนั้นจนถึงตอนนี้ยังมีอาการเวียนหัวอยู่เหมือนเดิมตลอดเวลา และหน้าท้องเริ่มนูนขึ้น อยากทราบว่าที่ท้องนูนขึ้น คืออาการท้องมั้ยคะ
สวัสดีค่ะ อาการของการตั้งครรภ์ในช่วงแรก ไม่มีอาการใดที่เฉพาะเจาะจงนะคะ บางรายอาจไม่มีอาการได้ค่ะอาการเวียนหัว มึนศีรษะ เกิดได้จากหลายสาเหตุ ได้แก่-ความผิดปกติของหูชั้นใน ซึ่งเป็นสาเหตุที่พบบ่อยในผู้ป่วยที่มีอาการเวียนศีรษะ เช่น โรคหินปูนในหูชั้นในเคลื่อน (BPPV) โรคประสาทหูชั้นในอักเสบ (Labyrinthitis) โรคนำ้ในหูไม่เท่ากัน (Meniere’s disease) เป็นต้น- ความดันโลหิตต่ำ อาจเกิดจากการเปลี่ยนท่าทางรวดเร็ว การสูญเสียน้ำออกจากร่างกาย เช่น ท้องเสีย อาเจียนมาก เป็นต้น นอกจากนี้อาจมีสาเหตุมาจากโรคหัวใจ ภาวะการติดเชื้อต่างๆ-โรคไมเกรน : บางคนจะมีอาการปวดศีรษะร่วมกับอาการเวียนหัวได้-โรคเกี่ยวกับระบบประสาทและสมอง ซึ่งอาจมีสาเหตุจากการบาดเจ็บ, เนื้องอก, การติดเชื้อ, เส้นเลือดในสมองผิดปกติ เป็นต้นภาวะอื่นๆ เช่น เครียด ยาบางชนิด โรคโลหิตจาง ภาวะน้ำตาลในเลือดต่ำ เป็นต้นแนะนำ ให้ดื่มน้ำเปล่าเพิ่มขึ้น นอนพักผ่อนให้เพียงพอ และรอดูประจำเดือนก่อนนะคะหากยังมีอาการผิดปกติมากขึ้น แนะนำไปพบแพทย์เพื่อตรวจดูอาการอีกทีนะคะ